《阻雨饮澹川宅》
清代·沈叔埏

到门冻雨洗炎溽，延客回镫惭不速。借将尊酒叙平生，差胜只不招近局。

茗碗楸枰偶作缘，异时佳话任人传。一轮蟾魄秋相识，两部蛙鸣醉欲眠。

作者简介：（1736—1803）浙江秀水人，字剑舟，一字埴为。乾隆五十二年进士，官吏部主事，旋乞归。筑室锦带、室带两湖间，学者称双湖先生。主魏塘讲席尤久。有《颐采堂集》。